Татарстан республикасының Түбән Кама муниципаль районы Башкарма комитеты мәгариф идарәсе

Өстәмә белем бирү муниципаль мәгариф учреждениесе

И.Х.Садыйков исемендәге Балалар һәм яшьләр иҗаты сарае

**Ачык дәрес**

**Тема: Татар халык көйләре жанрлары**

2 нче ел укыту төркеме,

8-9 яшьтәге укучылар,

балалар саны – 12 кеше

өстәмә белем бирү педагогы

Амируллин Дилшат Минсаях улы

Түбән Кама, 2021 ел

**Дәрес темасы:** Татар халык көйләре жанрлары.

**Максат:** татар халык көйләре жанрлары белән танышу. Курайда өйрәнгән көйләрне жанрларга бүлү. Яңа көй белән танышу.

**Укыту максаты:** балаларны курайда бию көен уйнарга өйрәтү**.**

**Тәрбияви эш:** татар халык көйләренә мәһабәт уяту, туган якны хөрмәт итү.

**Планлаштырылган нәтиҗә:** “Өч дус биюе” көенең беренче өлешен әкрен темпта курайда уйнарга өйрәнү.

**Дәресне уздыру вакыты:** 40 минут

**Дәреснең тибы:** катнаш.

**Дәреснең төре:** сөйләшү, аңлату, күрсәтү, курайда уйнау, баянда уйнау, җырлау, әңгәмә.

**Уку кирәк яраклары:** курай, төсле карандашлар, гади карандаш, дәфтәр, А 4 кәгазь битләре.

**Эшнең формасы:** төркем белән эшләү.

**Дәрес барышы:**

1.Укучылар белән исәнләшү.

2. Куркынычсызлык кагыйдәләрен искә төшерү.

3.Узган теманы кабатлау.

4. Физкультминут.

5. Рәсем ясау.

6. Саубуллашу.

 Хәерле көн укучылар, бүген без сезнең белән курайда уйнарга өйрәнү дәресенә җыелдык. Курайларны кулга алганчы куркынычсызлык кагыйдәләрен искә төшереп узабыз. Ягез әле укучылар, курай уйнаганда нинди куркынычсызлык кагыйдәләрен үтәргә кирәк?

1 укучы- курай уйнаганда кискен хәрәкәтләр ясарга ярамый, якында утырган иптәшебезне яраларга мөмкинбез ( дөрес).

2 укучы- курайда уйнаганда иптәшләребезнең колакларына якын сызгыртырга ярамый.

3 укучы- курай түгәрәк көпшәдән ясалган ,аңа бармакларны тыгарга ярамый, бармак кысылып калу куркынычы бар.

 Хәзер узган дәрестә өйрәнгәннәрне искә төшерик . Кемнең узган дәресне кыскача гына сөйлисе килә, кул күтәрәбез (укучылар кул күтәрә).

1 укучы такта алдына чыга:

-Без узган дәрестә татр халык көйләре жанрларының берсе, такмаклар турында сөйләштек. Курайда, баянда “Уфа-Чиләбе”, “Алмагачлары”, “Ай-җаный , вай-җаный “ һәм башка такмак көйләре тынладык.

Укытучы: Әйдәгез, үзебез курайда уйный белгән “Алмагачлары” көен бергәләп башкарыйк. Әфәрин, укучылар, бик матур һәм дөрес уйнадыгыз.

Физкултьминут.

Укытучы: Ә хәзер физик хәрәкәтләр ясап алыйк.

Кулларны йозакка куеп, өскә күтәреләбез, аякларның очына басып югарыга үреләбез. Хәзер киресенчә куллар белән артка йозак ясыйбыз һәм артка тартылабыз. Чүгәләүләр ясыйбыз.

 Яңа теманы башлыйбыз. Укучылар без татар халык көйләре жанрларын өйрәнүне дәвам итәрбез. Жанрларның тагын бер төре – бию көйләре белән танышырбыз. Татар бию көйләре бик күп. Алар төрле темпта башкарыла (җитез, салмак, хәрәкәтле). Бүген баянда, курайда, берничә бию көен тыңлап узарбыз. Баянда “бишле” бию көе, “Әпипә”, курайда “Өч дус”биюе көе. Курайда өйрәнүче укчылар, укытучы тарафыннан башкарылган көйлэрне диккатъ белән тыңлыйлар.

Укытучы: сезнең белән алдагы дәресләрдә курайда өйрәнеләчәк “Өч дус” биюе көе белән тирәнерәк танышырбыз. “Өч дус биюе” көенең беренче өлешен берничә тапкыр уйныйм, сез игътибар белән күзәтегез. Көйнең беренче авазларын өйрәнәбез - ре, си, ля.

* Әфәрин укучылар! Беренче авазлар дөрес. Хәзер “Өч дус биюе” көенең беренче өлешен уйнап карыйбыз. Ре-си-ля-си-ля-соль-соль-ля-си.Берничә мәртәбә кабатлыйбыз (бер укучы, парлап, берничэ укучы, төркем белән.
* - Укучылар, без бүгенге дәрестә бию көенең беренче өлеше белән таныштык. Киләсе дәресләрдә “Өч дус биюе” көен дәвам итәрбез.

Курайларны читкәрәк алып куябыз, дәфтәрләрне, төсле карандашларны әзерлибез. Дәфтәргә түбәтәй рәсемен ясыйбыз.

 Укучылар, шуның белән безнең дәресебез тәмам, киләсе дәрестә очрашканга кадәр.

Кулланылган әдәбият

1. Мухутдинов Р.С., Мухутдинова Н.Р. Авторская работа “Ансамблевое обучение игре на курае и гармонике-тальян”.- Нижнекамск: Нижнекамский региональный учебно-методический центр, 2005.-42с.

2. https://infourok.ru

3. <https://nsportal.ru>

4. Поем на родном языке/Сост. Хатбуллин И.Г..- Нижнекамск, 2002.-110с.

5. Мухутдинов Р.С. Играй, гармонь!.- Казань: Татар.кн. изд-во, 2014.- 194с.